NELJANDA KOOSSEISU

JUHATUSE KOOSOLEKU P R O T O K O L L

Haapsalu,								20. mai 2004 nr 19

Algus kell 16.00, lõpp kell 16.25

Juhatas		volikogu esimees Andres Ammas

Protokollis	volikogu kantselei juhataja Elvi Puda
Osalesid	Andres Ammas, Kaido Antsve, Toivo Hein, Jaak Kanepi, Lauri Luik, Raimond Lunev, Märt Maiste, Arder Väli

Puudus 	Urmas Sukles, Alar Schönberg
Kutsutud	linnapea Teet Kallasvee, aselinnapea Martin Schwindt

Kinnitati järgmine päevakord:
1. Haapsalu Linnavolikogu 28.05.2004 istungi päevakorra projekti koostamine
2. Muud

Päevakorrapunkt nr 1

Haapsalu Linnavolikogu 28.05.2004 istungi päevakorra projekti koostamine

ARUTATI:
linnavalitsuse esitatud eelnõusid ja kuulati juhtivkomisjonide seisukohti istungi päevakorda võtmiseks.
Volikogu esimees Andres Ammas juhtis juhtivkomisjonide esimeeste tähelepanu järgida eelnõude menetlemisel seadusi, hoolikalt vaadelda juriidilist poolt eelnõul “Vara võõrandamine (Õhtu-Kallas 7, Haapsalu)” koos linnasekretäriga.

Volikogu aseesimees Arder Väli juhtis tähelepanu eelnõule “Ühtekuuluvusfondi projektis "Matsalu alamvesikonna asulate vee- ja kanalisatsioonirajatiste rekonstrueerimine ja laiendamine" osalemise kinnitamine”, nimetades projekti heaks, aluseks võtta Haapsalu Veevärgi nõukogu otsus ja säilitada liidripositsioon.
Ettepanek linnavalitsusele: esitada volikogu istungil kirjalik Haapsalu Veevärgi nõukogu seisukoht.

Ühehäälselt kinnitati 28.05.2004 istungi päevakorra projekt:
1. Haapsalu linna 2003. a majandusaasta aruande kinnitamine
Ettekandja			linnavalitsus
Kaasettekandjad		rahanduskomisjon
				revisjonikomisjon

2. Haapsalu linna registrite asutamine ja registrite põhimääruste kinnitamine
Ettekandja			linnavalitsus
Kaasettekandja		õiguskomisjon

3. Ühtekuuluvusfondi projektis "Matsalu alamvesikonna asulate vee- ja kanalisatsioonirajatiste rekonstrueerimine ja laiendamine" osalemise kinnitamine
Ettekandja			linnavalitsus
Kaasettekandja		rahanduskomisjon

4. Haapsalu Gümnaasiumi ehitustööde omafinantseeringu katteks vahendite laenamine
Ettekandja			linnavalitsus
Kaasettekandja		rahanduskomisjon

5. Korteriomandite ostmise lubamine (KREDEX-i projekt)
Ettekandja			linnavalitsus
Kaasettekandja		rahanduskomisjon

6. Vara võõrandamine (Õhtu-Kallas 7, Haapsalu)
Ettekandja			linnavalitsus
Kaasettekandja		õiguskomisjon

7. Haapsalu piiskopilinnuse arendusprojekti omaosaluse tagamine
Ettekandja			linnavalitsus
Kaasettekandjad		rahanduskomisjon
				kultuurikomisjon

8. Kontoritehnika liising
Ettekandja			linnavalitsus
Kaasettekandja		rahanduskomisjon

9. Üldplaneeringut muutva detailplaneeringu algatamine (Posti 44 – vana kalmistu detailplaneering)
Ettekandja			linnavalitsus
Kaasettekandja		kommunaalkomisjon

10. Üldplaneeringut muutva detailplaneeringu algatamine (Sadama 26 ja 28, Haapsalu detailplaneering)
Ettekandja			linnavalitsus
Kaasettekandja		kommunaalkomisjon

11. Detailplaneeringu kehtestamine (Paralepa ranna ja puhkeala detailplaneering, Haapsalu)
Ettekandja			linnavalitsus
Kaasettekandja		kommunaalkomisjon

Päevakorrapunkt nr 2

Muud

OTSUSTATI:
2.1. Seoses Haapsalu linna 725. juubeli tähistamisega kutsuda juunikuu volikogu istung erandkorras kokku neljapäeval, 17. juunil kell 14.
2.2. Teha linnapeale ettepanek kuulata juunikuu istungil informatsiooni Haapsalu linnas halvas seisukorras hoonete omanikega tehtavast tööst (Arder Väli ettepanek).

KUULATI:
•	Linnapea Teet Kallasvee jagas selgitusi ajalehes Lääne Elu ilmunud artikli osas, kus Haapsalu firmad, kes tegelevad interneti teenusega, süüdistasid linnavalitsust lepingu sõlmimises Elioniga. Kallasvee teatas, et vesteldes artikli autoritega tõdeti, et tegemist on arusaamatustega ja vastame läbi maakonnalehe ka avalikkusele.

•	Korteriühistute aktiivsus on ületanud ootused ja laenu elamute remondiks soovitakse üle 2,5 milj kr; linnavalitsus oli arvestanud u 1 milj krooniga. Praegu otsib linn võimalusi, et toetada selleks aastaks esitatud avaldajaid.

•	A le Coq nõus seadma üles korvpalli mänguväljaku, linn valis Wiedemanni Gümnaasiumi hoovis koolihoone ja võimla vahelise ala, sest seal on juba eelnevalt tribüün. Täna tuleb anda firmale teada, kas linn võtab pakkumise vastu.
OTSUSTATI: A le Coqi pakkumine on hea ja ehitus planeerida etappide kaupa.

Andres Ammas
Juhataja						Elvi Puda
							Protokollija